Id-Deċiżjoni tal-Kunsill
ta' l-14 ta' Ottubru 1996
dwar il-konklużjoni tal-Protokoll għall-Ftehim fil-forma ta' Skambju ta' Ittri bejn il-Komunità Ekonomika Ewropea u l-Prinċipat ta' Andorra b'konsegwenza ta' l-adeżjoni tar-Repubblika ta' l-Awstrija, tar-Repubblika tal-Finlandja u tar-Renju ta' l-Isvezja fl-Unjoni Ewropea.
(96/612/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunitajiet Ewropej, u partikolarment l-Artikolu 99 u 113, b'rabta mat-tieni sentenza ta' l-Artikolu 228(2) u l-ewwel inċiż ta' l-Artikolu 228(3) tiegħu,
Wara li kkunsidra il-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Billi huwa neċessarju li jiġi approvat il-Protokoll għall-Ftehim fil-forma ta' Skambju ta' Ittri bejn il-Komunità Ekonomika Ewropea u l-Prinċipat ta' Andorra b'konsegwenza ta' l-adeżjoni tar-Repubblika ta' l-Awstrija, tar-Repubblika tal-Finlandja u tar-Renju ta' l-Isvezja fl-Unjoni Ewropea [3],
IDDEĊIEDA DAN LI ĠEJ:
Artikolu 1
Il-Protokoll għall-Ftehim fil-forma ta' Skambju ta' Ittri bejn il-Komunità Ekonomika Ewropea u l-Prinċipat ta' Andorra b'konsegwenza ta' l-adeżjoni tar-Repubblika ta' l-Awstrija, tar-Repubblika tal-Finlandja u tar-Renju ta' l-Isvezja fl-Unjoni Ewropea huwa hawnhekk approvat f'isem il-Komunitajiet Ewropej.
It-test tal-Protokoll huwa mehmuż ma' din id-Deċiżjoni.
Artikolu 2
Il-President tal-Kunsill għandu, f'isem il-Komunità, jagħti n-notifika prevista fl-Artikolu 5 tal-Protokoll. [4]
Magħmula fil-Lussemburgu, l-14 ta' Ottubru 1996.